PROIECT DIDACTIC
Data: 
Disciplina: Educație tehnologică 
Modulul: Educație digitală
Clasa: a IV-a
Numărul lecţiei în modul (conform proiectării de lungă durată): 8/15
Tipul lecției: lecție mixtă
Subiectul lecției: Comunicăm împreună cu dispozitivele digitale: câteva reguli simple (Reguli de securitate digitală)
Unități de competențe:
3.3. Utilizarea elementelor limbajului informatic aferent navigării web. 
3.4. Utilizarea resurselor web – permisiuni şi restricții. 
3.5. Protejarea datelor personale în timpul navigării/comunicării digitale. 
3.6. Cunoașterea pericolelor prezentei, recunoașterea simptomelor infectării și utilizarea măsurilor de protecție împotriva virușilor informatici.

Obiectivele lecției: 
La finalul lecției, elevul va fi capabil:
O1: să identifice pericolele care pot apărea în mediul online.
O2: să recunoască reguli de protecție a datelor personale și semnele unui mesaj de tip phishing.
O3: să aplice regulile de creare a unei parole sigure în contexte variate.
O4: să selecteze sursele sigure de descărcare a aplicațiilor.
O5: să manifeste o atitudine responsabilă față de securitatea digitală.

Strategii didactice:
Metode, tehnici și procedee didactice: învățarea prin cooperare, investigația, descoperirea dirijată, rezolvarea de probleme, strategia interogativă, jocul didactic, exercițiul, discuția dirijată, brainstorming-ul, lectura ghidată, observarea directă, analiza critică, stabilirea corespondențelor, alegerea variantei corecte, instruirea prin mijloace TIC, munca în perechi, autoevaluarea
Forme de organizare: frontală, individuală, în perechi, pe grupuri mici
Mijloace de învățare: manualul de Educație Digitală, caietul elevului, fișe de lucru, proiector, dispozitive digitale (tabletă, calculator), imagini și etichete, acces la educatieonline.md, coli A3, carioci, afișe

Strategii de evaluare: autoevaluare, evaluare reciprocă, evaluare inițială, evaluare formativă interactivă (non-instrumentală)

Bibliografie:
1. Curriculum național, clasele I-IV: Chișinău, 2018;
2. Ghid de implementare a curriculumului național, clasele I-IV: Chișinău, 2018;
3. Metodologia privind evaluarea criterială prin descriptori în învățământul primar clasele I-IV (2019)  
https://mecc.gov.md/sites/default/files/mecd_1-4_15.11.2019_site.pdf 
4. Ghid de implementare a metodologiei privind evaluarea criterială prin descriptori în învățământul primar clasele I-IV (2019)
https://mecc.gov.md/sites/default/files/ghid_ecd_1-4_20.11.2019_site_final.pdf
5. EDUCAŢIE DIGITALĂ. Clasa IV. Autori: Anatol Gremalschi, Sergiu Corlat, Andrei Braicov, Tatiana Veverița: https://ctice.gov.md/wp-content/uploads/2022/02/IV_Educatia-Digitala-a.-2021-in-limba-romana_4_2022_RO_fin_28_02.pdf
6. Educație online. Lecții filmate: https://educatieonline.md/Video?class=1&discipline=24
7. Educație digitală, State D., Rotaru A., Caiet pentru clasa a VI-a, Chișinău, 2025.

SCHIȚA DEMERSULUI DIDACTIC
	Etape ale activității didactice
	Obiective
	Demers acțional
	Timp
	Tehnologia realizării (Metode/Forme de activitate/Resurse)

	Evocare

	O1
	1. Descoperiți subiectul lecţiei
· Elevilor li se propune o fişă care ascunde subiectul lecţiei. 
· Li se solicită să descopere codul, după care şi subiectul lecţiei.
Programeleparoleantivirusdispozitiveoferăriscuriprotecție.
Soluţie: Programele PAROLE antivirus DISPOZITIVE oferă RISCURI protecție.
	5-7 min
	exercițiul, lucru frontal, fișă criptată / tabla interactivă

	
	O1, O5
	2. Elevilor li se propun întrebări sau sarcini scurte care îi ajută să-și amintească ce știu deja despre subiect și să-și formuleze propriile așteptări. Se comunică tema și obiectivele lecției: Astăzi veți afla cum ne protejăm dispozitivele digitale de viruși; cum protejăm datele cu caracter personal în mediul virtual.
	
	conversația euristică, discuție frontală / proiector, manual

	Realizarea sensului
	O1, O2
	Explorarea informațiilor prezentate în manual, înțelegerea semnificației acestora, observarea și reflecția. 
3. Elevilor li se propune să citească/ să asculte informația prezentată în manual, să urmărească discuția dintre protagoniștii manualului, utilizând (la alegere) lectura în lanț/lectura ghidată/ lectura pe roluri/ lectura independentă (manual, pagina 46).
Sursă suplimentară: https://educatieonline.md/details?ee6785e6abfd40ec8f275077490031b1  
	10-15 min
	lectura ghidată, lectura pe roluri / lucru individual și în perechi / manual, platforma educațieonline.md

	
	O2, O3
	4. Alegeți/votați varianta corectă.
	A. Ce este Windows Defender?
· Un joc video
· Un program antivirus
· O aplicație de editare a fotografiilor
	B. Ce simbol sugerează o conexiune Wi-Fi protejată?
· Un lacăt
· O săgeată
· Un fulger


	C. Ce trebuie să faci dacă primești un e-mail suspect?
· Deschid imediat linkul
· Îl șterg fără a deschide linkurile
· Îl transmit prietenilor mei
	D. Ce face opțiunea Quick scan a unui antivirus?
· Instalează programe
· Verifică rapid fișierele calculatorului
· Crește viteza calculatorului


[bookmark: _GoBack]
	
	alegerea variantei corecte, exercițiu individual / fișă cu itemi / proiector

	
	O2, O3
	5. Încercuiți/Alegeți răspunsurile corecte.
· Instalarea unui program (antivirus / muzical / de desen) pe calculator ajută la detectarea și eliminarea virușilor.
· Parolele lungi care conțin (litere mari / simboluri / prenume / cifre / anul nașterii) sunt mai greu de ghicit.
· Evităm (atașamentele / emojiurile / linkurile) suspecte din mesajele primite de la necunoscuți.
· Programele antivirus oferă (protecție / backup / reclame).
· Rețelele Wi-Fi publice pot fi: (sigure / riscante / inutile).
· Parolele bune trebuie să fie (lungi / simple / greu de ghicit).

	
	completarea, alegerea multiplă / individual / fișe tipărite

	
	O2, O5
	6. Gândește – Perechi – Prezintă: „Cum rămânem în siguranță în lumea digitală?”
1. Elevii citesc/scanează textul din manual despre parole, date personale, comportamente sigure online.
2. În perechi, aleg două situații posibile:
· primirea unui mesaj suspect
· utilizarea unei parole ușor de ghicit
· accesarea unui site necunoscut
3. Fiecare pereche:
· discută ce acțiune ar trebui să facă personajul din situație
· formulează un argument care susține alegerea făcută
4. Câteva perechi prezintă în fața clasei cea mai convingătoare alegere și argumentul ales.
	
	Gândesc–Lucrează în perechi–Prezintă / în perechi și frontal / text-suport din manual

	Reflecție

	O1, O4
	Prezentarea și valorificarea experienței concrete. Elevilor li se propun câteva sarcini a căror realizare presupune utilizarea/valorificarea informațiilor din manual și a experiențelor proprii, prin reformulare, explicare sau exprimarea opiniei personale.
7. Identificați care dintre acestea sunt riscuri de securitate digitală.
· Folosirea aceleiași parole pentru toate conturile.
· Instalarea aplicațiilor doar din surse oficiale.
· Accesarea rețelelor Wi-Fi fără parolă.
· Utilizarea unui program antivirus actualizat.
	10-15 min
	alegerea variantelor corecte, discuție ghidată / individual și frontal / fișă de reflecție

	
	O4
	8. Alegeți sursele sigure de descărcare a aplicațiilor.
· Google Play
· Apple App Store
· Linkuri primite prin e-mailuri suspecte
· Pagini web oficiale ale companiilor
	
	alegerea corectă, joc de consolidare / lucru individual / fișe ilustrate

	
	O3
	9. Creați o diagramă cu cele mai importante reguli pentru protejarea informațiilor personale.



 

 


 

 


 



 

 

 


 

 


 

	
	completarea unei diagrame, organizator grafic / individual / foaie A4

	
	O3
	10. Linia valorică: „De la slabă la foarte sigură – evaluăm parolele”
1. Se propun 6 etichete cu parole de diferite tipuri:
	· 123456
· numePrenume
· roșualbastru
	· M4te2025
· #Secur1tate!
· LmnX_9z@!


2. Elevii sunt invitați să le aranjeze în ordine crescătoare a siguranței parolei.
3. Pentru fiecare parolă, clasa discută:
· de ce este/nu este sigură?
· ce greșeli are?
· cum poate fi îmbunătățită?
Elevii reflectează asupra siguranței parolelor proprii și învață reguli concrete de protecție.
	
	exercițiu de ordonare, linie valorică / frontal, individual / etichete parole, cartonașe

	Extindere
	O3
	Elevii sunt încurajați să aplice ceea ce au învățat în contexte noi, să rezolve sarcini suplimentare, să pună întrebări și să exploreze în continuare tema lecției, individual sau în echipă.
11. Numerotați corect pașii pentru a crea o parolă puternică.
___ Includ litere mari și litere mici.
___ Adaug cifre și simboluri speciale.
___ Evit folosirea datelor personale.
___ Aleg o combinație de cel puțin opt caractere.
	8-15 min
	ordonarea pașilor, exercițiu de secvențiere / individual / fișă tipărită

	
	O2, O5
	12. Joc. Detectivul antiphishing
1. Analizați mesajele. Determinați care este real și care e fals.
	Bună, Maria!
Te rog să aduci la bibliotecă volumul „Harry Potter și Piatra Filozofală”, împrumutat la 5 mai. Termenul de returnare este 30 mai.
Dacă ai nevoie de prelungire, anunță-mă la bibliotecă sau răspunde la acest e-mail.
Mulțumesc!
Bibliotecara 
	Felicitări!!!
Ești aleas să primești 10.000 $ GRATUIT.
Pentru a primi premiul, fă CLICK pe linkul de mai jos și introdu numele, adresa și parola contului tău. 
http://robux-freegift.cool/?win=10000 (OFERTĂ VALABILĂ DOR 2 ORE!!!)
Grăbește-te, altfel pierdut șansa!
Echipa Roblox Rewards


2. Observați: persoană necunoscută, greșeli de scriere, promisiuni suspecte.
3. Subliniați cu roșu indiciile de înșelăciune.
4. Discutați împreună cu colegii de ce nu ar trebui să dați clic pe linkul suspect.
	
	joc didactic, exercițiu de analiză / lucru în echipă / mesaje tipărite, creioane colorate

	
	O5
	13. Activități la alegere:
· Realizează un poster intitulat „Supereroul siguranței online” cu cele mai importante reguli pentru protejarea informațiilor personale.
· Joc de rol. Formați perechi. Unul joacă rolul specialistului în securitate digitală, iar celălalt este reporter și pune întrebări despre modalitatea de protejare online.
	
	creație, joc de rol / lucru în perechi / coli, materiale de desen

	
	O1–O5
	14. Evaluarea lecției. Autoaprecierea, reflecția. 
Scrieți/Numiți:
· 3 lucruri utile pe care le-ați învățat în cadrul lecției;
· 2 lucruri interesante descoperite în cadrul acestei lecții;
· 1 lucru învățat pe care ați dori să-l practicați/ exersați în continuare.
	
	reflecție, autoevaluare / individual / fișă 3–2–1



